Diari Oficial de la Generalitat Valenciana


Sumari del DOGV 3918, del 16-01-2001 (2001/3)

Informació pública de la proposta de programa per al desenvolupament de l'actuació integrada per a la urbanització del carrer de Santiago Rico Molina.
------------------------------------------------------------------------------------------------------------------------------------------------------

### Dades del document

Número de DOGV
:   3918

Data del DOGV
:   16-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3


Organisme emissor
:   Ajuntament d'Ibi

Tipus de document
:   Anunci

Informació pública de la proposta de programa per al desenvolupament de l'actuació integrada per a la urbanització del carrer de Santiago Rico Molina. [2001/Q3]
  
En compliment de la Resolució de data 13 de desembre de 2000, del tinent d'alcalde delegat de l'àrea d'Urbanisme i Obres, se sotmet a informació pública la proposta de programa per al desenvolupament de l'actuació integrada per a la urbanització del carrer de Santiago Rico Molina del Pla General d'Ordenació Urbana de Ibi, el text íntegre de la qual és aquest:
  
«Examinada la proposta de programa per al desenvolupament d'actuació integrada per a la urbanització del carrer de Santiago Rico Molina del Pla General d'Ordenació Urbana d'Ibi, presentada conjuntament per les mercantils Navarro Desarrollos Inmobiliarios, SL, i Construcciones Viro e Hijos, SL, per al desenvolupament de l'àmbit d'ordenació detallada del carrer de Santiago Rico Molina.
  
Vist l'article 45 i següents de la Llei 6/1994, de 15 de novembre, de la Generalitat Valenciana, Llei Reguladora de l'Activitat Urbanística, i en ús de les atribucions delegades pel Decret de l'Alcaldia de data 13 de juliol de 1999, resolc:
  
Primer. Sotmetre a informació pública l'alternativa tècnica de proposta de programa, promogut per Navarro Desarrollos Inmobiliarios, SL, i Construcciones Viro e Hijos, SL.
  
Segon. La informació pública s'anunciarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Aquesta informació pública té caràcter de simultani concurs públic per a la selecció de l'urbanitzador. S'hi poden presentar alternatives tècniques i al·legacions durant 20 dies, comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal.
  
Tercer. Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i prestara caució d'això, els terminis anteriors es prorrogaran per 20 dies addicionals. Aquesta pròrroga s'anunciarà al tauler d'anuncis de l'ajuntament i es comunicarà als qui pel fet de desconéixer-la, presenten pliques prematurament.
  
Cinqué. L'acte d'obertura de pliques es farà en la data hàbil següent a la conclusió del termini per a presentar-les.
  
Sisé. L'expedient es podrà consultar al Departament d'Urbanisme ?1.ª planta- de l'Ajuntament d'Ibi, els dies laborals de 09.00 a 14.00 hores.
  
Seté. Una vegada concloses les operacions anteriors i emés l'informe tècnic oportú, el Ple de l'Ajuntament podrà aprovar un programa en què definirà els continguts, per elecció d'una alternativa tècnica i una proposició entre les presentades, amb les modificacions parcials que estime oportunes. En el mateix acte podrà adjudicar, motivadament, l'execució del programa aprovat a favor de qui haja formulat la proposició juridicoeconòmica i assumit l'alternativa tècnica més adequada per a executar l'actuació».
  
Cosa que es fa pública a l'efecte del que s'estableix en l'article 46.3, de la Llei 6/1994, de 15 de novembre, Reguladora de l'Activitat Urbanística.